Kinders vermoor, ore afgesny: Nog 'n verdagte vas | Maroela Media
Kinders vermoor, ore afgesny: Nog 'n verdagte vas
Nog 'n verdagte, 'n 48-jarige man, is Sondag in hegtenis geneem in Latshoda naby Port Edward in verband met die gru-moord op vier jong kinders in Ncukeni in September verlede jaar.
Maroela Media het vroeër berig 'n 32-jarige man is Vrydag deur Port Edwardse polisielede in hegtenis geneem vir die moord op drie lede van 'n gesin.
Kapt. Nqobile Gwala, woordvoerder van die polisie, het gesê drie minderjariges, tussen vier en 12 jaar oud, is op 2 September met verskeie steekwonde aan hul bolywe in 'n huis aangetref. Hul linkerore is ook afgesny.
'n Vierde kind se liggaam is buite die huis aangetref, ook met verskeie steekwonde aan die bolyf.
Die motief vir die moord is in dié stadium nog onbekend. Die kinders was alleen ten tyde van die voorval.
Vier aanklagte van moord is by die Port Edward-polisiestasie aanhangig gemaak vir ondersoek.
Die man sal op 12 Maart in die Ramsgate-landdroshof verskyn.
Genl.maj. Bheki Langa, waarnemende provinsiale polisiekommissaris, het gesê die polisie sal beslis 'n goed voorbereide dossier aan die hof oorhandig sodat die man vervolg kan word vir dié "verskriklike dade".
Man beseer toe motor in stormwaterkanaal beland
Elke dag haat ek hierdie vervloekte plek n bietjie meer. Elke dag haat ek dit n bietjie meer dat ek my kinders in hierdie plek, tussen hierdie drek moet groot maak. Ek haat dit dat hierdie land verbeter is net om weer te sien hoe n nasie wat geen disipline, trots of eerbaarheid het, met blote getalle alles oor neem en weer tot in die stof in breek…
Komaan Marius dis 'n stryd tussen lig en duister. Ons kan nie toegee aan die duister nie. Dan is ons in dieselfde kamp as die wat ons almal se toekoms wil vernietig. Kom ons hou ons harte reg teenoor God en ons medemens terwyl ons ook betrokke raak en doen wat ons kan. Al is dit net om 'n geldelike bydrae te gee of ons taal suiwer te praat. Onthou ook die geskiedenis is nie verby nie. Die wiel draai. Kyk net na wat aan die gang is in Europa met groeiende nasionalisme. Niemand het voorspel dat die Liberale pendulum… Lees meer »
Uitstekend gestel Marius. Ek stem 100% saam met jou!!
Die motief is defnitief nie onbekend nie! Dit is die toordokters wat verskriklike hoë pryse betaal vir liggaamsdele! Wat 'n skande!
Die resep om 'n bolk te breek en te vernietig is 1. Vernietig Geloof en Waardes
Maak hom moedeloos en verlies asn eiewaarde. Dan is hy ryp om gepluk en vernietig te word. My vraag,het hulle reeds geslaag? Moorde is nie ras gebonde nie.